NaiveNeuron/SloPal huggingface dataset:
Beluský, Martin, poslanec NR SR (2021-11-11):
Ďakujem za slovo a ďakujem všetkým kolegom za faktické poznámky. Budem reagovať iba na niektoré z nich kvôli času. Pán poslanec Lehotský, vy ste povedali, že odborníci vytvorili covid automat, ale tam treba zdôrazniť, že vaši odborníci vytvorili covid automat, a aj tak vlastne v konečnom dôsledku rozhodujú politici. A tu si treba uviesť príklad. Hlavný hygienik je tiež iba len taký pajác. Mali sme to možnosť vidieť minulý rok v decembri, keď narýchlo zmenil vyhlášku, aby, aby pozitívni poslanci mohli prísť do parlamentu, a keď už ste si odhlasovali, čo ste potrebovali, tak ste to hneď zmenili, takže vidíte, že politici rozhodujú o tom, čo je vo vyhláške, nie odborníci. Hovoríte, že to je epidémia nezaočkovaných. Ale veď sa choďte porozprávať s vaším exministrom Krajčím, ktorý hovorí, že je to epidémia zaočkovaných, že zaočkovaní rozširujú túto chorobu, lebo nie sú testovaní, tak si to skúste medzi sebou nejako dohodnúť. Hovoríte, že my sme zodpovední alebo že ja osobne som zodpovedný za odmietnutie očkovania. Áno, pán poslanec, ja odmietam do seba, do svojho tela si nechať vstreknúť nejakú experimentálnu látku, o ktorej sa aj váš minister Sulík vyjadril, že nevieme, aké bude mať negatívne účinky o tri alebo štyri roky. A prečo by som si mal ja zdravý človek, ktorý už dvakrát prekonal covid bez akýchkoľvek problémov, bez akéhokoľvek ťažkého priebehu, dávať zbytočne očkovať, keď moje telo sa s tým vysporiada úplne samé, len preto, že si to proste vy želáte? No proste ja sa nedám zaočkovať, tak ma do toho proste nenúťte. A ďalšie. Aj, aj ako očkovaný človek by som predsa aj tak roznášal tú chorobu, čiže v konečnom dôsledku by to vlastne nič neurobilo. Ani mne by to nepomohlo, ani môjmu okoliu by to nepomohlo. Pani poslankyňa Cigániková, ja som ešte zabudol povedať, neviem, či sa to dá takto vo faktickej, chcel som požiadať, aby ste dali hlasovať aj o tom, že to prerokuje aj výbor pre financie a rozpočet, ak teda môžete. Hovoríte, že, že budú testy bezplatne, tak dajte to, prosím vás, do zákona, veď máte ešte možnosť v druhom čítaní alebo vo výboroch to zmeniť. A v konečnom dôsledku aj tak to hovoríte, že zaplatí štát, to znamená, to znamená občania Slovenskej republiky vo svojich daniach, ktoré zase budú buď zvýšené, alebo to zase len zvýši dlh Slovenskej republiky.
Kollár, Boris, predseda NR SR (2020-03-25):
Ďakujem. Dávam slovo spoločnému spravodajcovi z ústavnoprávneho výboru poslancovi Ondrejovi Dostálovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči, pán poslanec, máte slovo.
Gyimesi, György, poslanec NR SR (2022-12-22):
Pán predseda, dajte, prosím, hlasovať, pardon. Keďže sme schválili návrh rozpočtu na rok 2023, teraz budeme hlasovať o návrhu obsiahnutom v časti IV informácie, teda o tom, že Národná rada Slovenskej republiky žiada vládu Slovenskej republiky dôsledne zabezpečovať úlohy vyplývajúce zo schváleného štátneho rozpočtu na rok 2023.
P. Hrušovský, predseda NR SR: (2003-12-12):
(Hlasovanie.) 147 prítomných, 70 za návrh, 32 proti, 45 sa zdržalo. Návrh sme neschválili. Ďalší návrh.
P. Paška, predseda NR SR: (2009-04-28):
Vážené pani kolegyne, páni kolegovia, chcem vás požiadať všetkých vzhľadom na to, že nastúpili dvaja noví kolegovia a došlo k zmene v databáze, aby ste vybrali svoju kartu a opätovne sa zaregistrovali. Ešte skôr, ako budeme pokračovať v prerušenom rokovaní hlasovaním o prerokovaných bodoch programu, budeme hlasovať o návrhu na zmeny v zložení výborov Národnej rady a Stálej delegácie Národnej rady, ktoré sú nevyhnutné po nastúpení náhradníkov na uvoľnené mandáty. Tento návrh má tlač 1068 a bol vypracovaný na základe návrhu poslaneckého klubu Hnutia za demokratické Slovensko – Ľudová strana a Slovenskú demokratickú a kresťanskú úniu – Demokratická strana. Návrh je, aby pán poslanec Haľko bol zvolený za člena výboru pre verejnú správu a regionálny rozvoj a pán poslanec Ján Golian za člena výboru pre sociálne veci a bývanie. Ďalej navrhujeme vymenovať pani poslankyňu Tatianu Rosovú za náhradnú členku Stálej delegácie Národnej rady v Parlamentnom zhromaždení Rady Európy. Dámy a páni, chce k týmto návrhom niekto zaujať stanovisko, alebo dať iný návrh, alebo vystúpiť v rozprave? Nie. Budeme hlasovať teraz o návrhu. Budeme hlasovať, keďže nebola námietka o všetkých troch návrhoch spoločne. Hlasujeme. Návrh uznesenia je tlač 1068 a obsahuje všetky tieto tri návrhy – zaradenie do výborov pánov poslancov, ktorí nastúpili, a takisto zaradenie za členku delegácie pani poslankyne Rosovej. A je to jedno uznesenie. Takže hlasujeme jedným hlasovaním. Takže hlasujeme. (Hlasovanie.) 131 prítomných, 128 za, 1 sa zdržal, 2 nehlasovali. Konštatujem, že sme schválili návrh na zmeny v zložení výborov a Stálej delegácie Národnej rady . Ešte vás chcem upozorniť, dámy a páni, že po odhlasovaní prerokovaných bodoch budeme tajne hlasovať o návrhu na nového podpredsedu Národnej rady, ako aj o návrhu nového predsedu výboru pre školstvo. Teraz poprosím pána predsedu výboru Mamojku, aby uvádzal hlasovanie v druhom čítaní o vládnom návrhu zákona, ktorým sa mení a dopĺňa zákon č. 300/2005 Z. z. Trestný zákon. Je to tlač 858.
Sopko, Miroslav, poslanec NRSR (2016-04-21):
Ďakujem, poznačím si to, kde som skončil.
B. Bugár, podpredseda NR SR: (2004-02-03):
(Hlasovanie.) Prítomných 131 poslancov, za 62, proti 46, zdržalo sa 23. Konštatujem, že ani tento bod sme neschválili. J. Hurban, poslanec: Ďalej budeme hlasovať o bode 13 zo spoločnej správy s tým, že gestorský výbor odporúča neschváliť.
Laurenčík, Milan, podpredseda NR SR (2022-02-02):
Ďakujem veľmi pekne. Teraz nasleduje prvé čítanie o návrhu poslancov Jaroslava Karahutu a Jozefa Lukáča na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony. Návrh zákona je pod tlačou 852, návrh na jeho pridelenie na prerokovanie výborom je v rozhodnutí č. 884. Dávam teraz slovo pánovi poslancovi Jaroslavovi Karahutovi, aby návrh zákona uviedol. Nech sa páči, pán poslanec, máte slovo. (Rokovanie o návrhu poslancov Národnej rady Slovenskej republiky Jaroslava Karahutu a Jozefa Lukáča na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony , tlač 852.)
Paška, Pavol, predseda NR SR (2014-05-16):
(Hlasovanie.) 128 prítomných, 28 za, 2 proti, 96 sa zdržalo, 2 nehlasovali. Návrh sme neschválili.
Ďurkovský, Andrej, poslanec NR SR (2010-10-14):
Ďakujem pekne. Pán poslanec, musím vám v niečom dať za pravdu. Predovšetkým, keď hovoríte, že tento zákon istým spôsobom skomplikuje finančné nakladanie v samosprávach, lebo budeme hovoriť o príspevkoch na jednotlivých povedzme pacientov, ktorí túto starostlivosť potrebujú a, samozrejme, tento finančný balík, ktoré samosprávy majú, sa musí teraz rozložiť medzi poskytovateľov zo strany samosprávy a, samozrejme, tých neverejných. Ale treba si uvedomiť, ako to právnici zvyknú hovoriť, duch tohto zákona. A ten je podľa mňa predovšetkým v tom, aby sme umožnili čo najširšie pokrytie tejto starostlivosti a dostupnosť tejto starostlivosti pre obyvateľov. Problém veľkých miest u nás je napríklad, že máme osem veľkých zariadení, ale sú aj súkromné zariadenia. Paradoxne, ja sa toho veľmi neobávam, lebo ten najväčší tlak je na to, aby sa dostali pacienti alebo títo starší obyvatelia do našich zariadení. Nie do tých súkromných. Ale treba objektívne povedať, keď tu bude možnosť využívať služby aj súkromného sektoru, bude to komplikovanejšie z hľadiska celého balíka, ale z hľadiska celkového pohľadu to bude objektívnejšie a umožní sa, samozrejme, aj obyvateľom, aby si vyberali starostlivosť, kam chcú ísť. Tým pádom sa zvýši aj konkurencia a očakávam zvýšenie i kvality poskytovania týchto služieb. Ďakujem pekne.
Sulík, Richard, podpredseda vlády a minister hospodárstva SR (2020-07-09):
Už budem naozaj krátky. Čiže toto, toto chcem navrhnúť na samostatné hlasovanie, tie, tie telekomunikačné búdky. A takisto tento bankový odvod. Ale rovno hovorím, nespravím nič, čo nebude, na čom nebude dohoda v celej koalícii. Čiže viem, že teraz bude prestávka. Ja sa spojím s mojimi partnermi, ja si toto s nimi prediskutujem. Ak áno, tak nech ide aj bankový odvod na hlasovanie samostatne. Ak nie, tak bude to súčasťou balíka a budem plne za tým stáť a budem prosiť všetkých aspoň koaličných poslancov, ale aj vás, že skúste teda ten balík ako celok odhlasovať. Ďakujem veľmi pekne. Toto som chcel.
Jánoš, Vladimír, poslanec NR SR (2014-03-26):
Ďakujem pekne, pán predseda. Vážené pani poslankyne, páni poslanci, v rozprave vystúpili štyria poslanci, neodznel žiadny procedurálny návrh, preto, pán predseda, dajte, prosím, hlasovať o tom, že Národná rada Slovenskej republiky prerokuje vládny návrh zákona v druhom čítaní.
Drucker, Tomáš, minister zdravotníctva SR (2017-02-01):
Ďakujem pekne. Vážený pán predsedajúci, vážené panie poslankyne, vážení páni poslanci, dovoľte mi predložiť vám návrh zmeny zákona, ktorým sa mení zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov. Cieľom predloženého návrhu je nahradiť v prílohe č. 3 zákona o poskytovateľoch zdravotnej starostlivosti, zdravotníckych pracovníkov, stavovských organizáciách v zdravotníctve niektoré časti, ktoré musia byť zmenené na základe potreby transpozície delegovaného rozhodnutia Komisie Európskej únie, pokiaľ ide o doklady o formálnej kvalifikácii a názvy špecializačných odborov lekárov, sestier, zubných lekárov, pôrodných asistentiek, farmaceutov, ale i veterinárnych chirurgov a názvy špecializačných odborov v zdravotníckych povolaniach, lekár a zubný lekár. Uvedená príloha sa mení na základe skutočnosti, že niektoré členské štáty oznámili Európskej komisii aktualizáciu legislatívnych, regulačných a správnych ustanovení týkajúcich sa vydávania dokladov o formálnych kvalifikáciách lekárov, sestier, zubných lekárov, pôrodných asistentiek, farmaceutov a veterinárnych chirurgov. Slovenská republika v tejto oblasti nemá úplne pokrytie všetkých špecializácií, pokiaľ ide napríklad o špecializáciu diabetológia, ktorú je možné vykonávať len na Slovensku samostatne, prípadne v Českej republike. Táto špecializácia je subsumovaná pod endokrinológiou v zahraničí a rovnako špecialisti alebo odborníci zo zahraničia, pokiaľ by chceli slúžiť na Slovensku pod touto špecializáciou diabetológ, tak nemôžu, majú len osobitnú. Nič to ale neznamená pre tieto odborné špecializácie na Slovensku vykonávať aj naďalej svoju špecializačnú odbornú ambulantnú činnosť. My len nebudeme môcť týchto špecialistov uznávať pod kódom diabetológ v zahraničí a rovnako v prípade diabetológov, ktorí sú endokrinológmi všeobecne, budú môcť slúžiť na Slovensku nie pod naznačením diabetológ, ale endokrinológ. V tejto súvislosti chcem ešte raz teda upozorniť, že boli také snahy, ktoré smerovali k tomu, aby sme zaviedli aj niektoré špecializácie, ktoré Európska komisia neuznáva, pokiaľ by sme chceli, aby takáto špecializačná činnosť bola uznaná, museli by sme mať súhlas dvoch tretín členských štátov, čo nepovažujeme v súčasnosti ani za potrebné. Vážený pán predseda Národnej rady, vážení páni podpredsedovia Národnej rady, pani poslankyne, páni poslanci, verím, že predložený návrh zákona podporíte.
Baránik, Alojz, poslanec NR SR (2016-09-13):
Viem, že by bolo pre vás najjednoduchšie to, aby to tak bolo, ale nie je to tak. Pán predseda Danko, ja viem, že to je, že sa to zle počúva. Mne sa to tiež zle počúva a zle sa mi to hovorí a chce sa mi vracať, keď o tom hovorím. Ale realita je tá, že vy ste členmi tejto vlády, že táto vláda udržiavala tento stav po roky, nič s tým nerobila, že vaša polícia prižmurovala nad tým oči. A áno, vaša, vaša, pretože teraz ste si osvojili a je vaša. Takže nevyplakávajte mi tu, že vás z niečoho osočujem. Ste, ako sa hovorí po anglicky, „guilty by association“. Tým, že ste sa spojili, tak ste vinný aj vy. (Reakcia z pléna: Z čoho?) Z toho, že sa takéto veci dejú a že tí ľudia nie sú trestaní. Z toho ste vinní. Z toho ste vinní. A nehovorte mi, že za to nemôžete. Môžete, pretože túto vládu držíte pri moci a že ten istý policajný prezident vysvetľuje, že prečo sa to stalo a že minister hovoril, že všetko prebiehalo v poriadku. Za to môžete aj vy. Pretože keby ste nedržali s nimi, tak by táto vláda nebola a potom by sa videlo, že ako by to skončilo. Takže nevyplakávajte mi tu. Vy ste si vinní.
Borec, Tomáš, minister spravodlivosti SR (2013-06-20):
Ďakujeme pekne. Samozrejme, myslím si, že ak ste položili túto otázku teraz takto, tak je trošku ináč formulovaná, ako bola pôvodne v písomnom texte. Takže samozrejme na túto doplňujúcu otázku vám rád odpoviem, pretože tá odpoveď je úplne jasná. Áno, občania si majú preberať súdne zásielky a majú plniť aj iné svoje povinnosti, a to všetci bez rozdielu. Vaša otázka, ktorá bola pôvodne položená, bola sugestívne a manipulatívne položená. Takže na tú som samozrejme logicky neodpovedal, lebo by som zasiahol do činnosti súdov, čo som dostatočne zdôvodnil vo svojej predchádzajúcej odpovedi. No a čo sa týka informácií, či niekto preberal, nepreberal, bránil sa, vyhýbal sa. Ja nemám túto skutočnosť zistenú. Nemal som možnosť zasiahnuť ani nazerať do spisu. A predpokladám, že ani vy. A keďže ja sa nespolieham na medializované informácie, pretože tie nie sú zdrojom relevantných informácií, tak preto som odpovedal tak, ako som odpovedal. A dúfam, že som na vašu otázku zodpovedal dostatočne jasne. Ďakujem pekne. (Potlesk.)
Hrnčiar, Andrej, podpredseda NR SR (2016-10-19):
Ďakujem. Končím dnešný rokovací deň. Ešte organizačné pokyny. Čo sa týka zajtrajšieho rokovacieho dňa, budeme pokračovať ráno o deviatej zákonmi, ktoré bude predkladať minister dopravy. Potom budú nasledovať, budeme pokračovať v tomto bode a budú pokračovať ďalšie body, ktoré bude predkladať pani podpredsedníčka vlády a ministerka spravodlivosti Lucia Žitňanská. A následne potom bude prerokovaný zákon o štátnej službe z dielne ministerstva práce, sociálnych vecí a rodiny, ktorý predkladá pán minister Richter, ktorý sme včera preložili na štvrtok. Prajem vám pekný zvyšok dnešného dňa. (Prerušenie rokovania o 19.07 hodine.)
Hrnčiar, Andrej, podpredseda NR SR (2017-12-13):
Prosím, prezentujme sa a hlasujme. (Hlasovanie.) Prítomných 109, za 68, proti 8, zdržalo sa 32, nehlasoval 1. Konštatujem, že Národná rada schválila uznesenie k návrhu Súhrnnej výročnej správy za rok 2016. Ďalej budeme hlasovať o bode 53 programu, je to prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 219/2006 Z. z. o protikomunistickom odboji (tlač 782). Dávam slovo spravodajkyni, ktorú určil navrhnutý gestorský výbor pre ľudské práva a národnostné menšiny, poslankyni Natálii Blahovej, aby hlasovanie uviedla. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 219/2006 Z. z. o protikomunistickom odboji v znení zákona č. 58/2009 Z. z. a ktorým sa menia a dopĺňajú niektoré zákony , tlač 782.)
Cmorej, Peter, poslanec NR SR (2022-05-06):
Ďakujem pekne. V súlade s § 73 zákona o rokovacom poriadku som bol výborom určený za spravodajcu k návrhu zákona, ktorý je uvedený pod tlačou 986, predkladám informáciu k predloženému návrhu zákona. Návrh spĺňa náležitosti podľa rokovacieho poriadku a Legislatívnych pravidiel tvorby zákonov. Súčasťou je aj stanovisko Ministerstva financií Slovenskej republiky, ale zákon nebol prepracovaný, tak ako sme sa o ňom uzniesli na minulej, na minulom, na minulej schôdzi, už mám toho dneska nejak celkom dosť. (Povedané so smiechom.) Teda okrem toho jedného bodu, čo som teda rád, že inšpi... že som inšpiroval pánov, pána predkladateľa, ale teda tie výtky, ktoré som mal z minulej, pred mesiacom, ktoré neboli vyvrátené, tak tie tam ostali. Neviem, prečo sme si, že si robíme túto starosť a máme to tu o mesiac zasa. Navyše keď, navyše keď viete, že ona celá reforma... (Povedané so smiechom.) Dobre, takže v zmysle oprávnení, ktoré pre mňa ako spravodajcu vyplývajú z § 73, odporúčam, aby Národná rada sa uzniesla na tom, že návrh zákona vráti navrhovateľovi na dopracovanie. Pán predsedajúci, otvorte, prosím, rozpravu.
Lehotský, Tomáš, poslanec NR SR (2023-03-14):
Môžeme pristúpiť k hlasovaniu o bodoch z informácie. Informácia obsahuje štyri body. Dajte, prosím, hlasovať o bodoch 1 až 3 z informácie, ktoré požiadala pani poslankyňa Horváthová vyňať na osobitné hlasovanie. Sú to legislatívno-technické a pozmeňujúci návrh, ktorý dopĺňa do návrhu zákona všeobecnú vyhlášku, ktorá vytvorí podrobnosti o používaní daného zákona.
Figeľ, Ján, podpredseda NR SR (2015-02-12):
Ďakujem pekne. Na vystúpenie pána poslanca sú tri faktické. Nech sa páči, Anton Martvoň.
Fico, Robert, podpredseda NR SR (2010-10-19):
Vážené dámy a páni, poprosím vás, kľud, budeme pokračovať v rokovaní k rozprave k vládnemu návrhu zákona, ktorým sa mení a dopĺňa zákon o štátnom jazyku Slovenskej republiky. Teraz vystúpi pán poslanec Rafaj, nech sa páči, pán poslanec, máte slovo.
Kollár, Boris, predseda NR SR (2022-03-17):
Prosím, prezentujme sa a hlasujeme. (Hlasovanie.) Prítomných 131 poslancov, za 81, proti 24, zdržal sa 24, nehlasovali 2. Konštatujem, že sme tento návrh schválili. Ďalej prosím spoločného spravodajcu z výboru pre obranu a bezpečnosť poslanca Igora Husa, aby uvádzal hlasovanie o bode 18 programu. Je to druhé čítanie o vládnom návrhu zákona, ktorým sa mení a dopĺňa zákon č. 480/2002 Z. z. o azyle (tlač 827). Nech sa páči, pán poslanec, máte slovo. (Hlasovanie o vládnom návrhu zákona, ktorým sa mení a dopĺňa zákon č. 480/2002 Z. z. o azyle a o zmene a doplnení niektorých zákonov v znení neskorších predpisov , tlač 827.)
Laurenčík, Milan, podpredseda NR SR (2020-04-20):
Prosím, prezentujme sa a hlasujme. (Hlasovanie.) Prítomných 136, za 134, proti 0, zdržal sa 1 a nehlasoval 1. Tento návrh sme schválili. Ďalej budeme pokračovať hlasovaním v prvom čítaní o vládnom návrhu zákona, ktorým sa dopĺňa zákon č. 112/2018 Z. z. o sociálnej ekonomike a sociálnych podnikov (tlač 63). Dávam slovo spravodajkyni, ktorú určil navrhnutý gestorský výbor pre sociálne veci, poslankyni Ľubici Drábikovej, aby hlasovanie uviedla. Nech sa páči. (Hlasovanie o vládnom návrhu zákona, ktorým sa dopĺňa zákon č. 112/2018 Z. z. o sociálnej ekonomike a sociálnych podnikoch a o zmene a doplnení niektorých zákonov v znení zákona č. 374/2019 Z. z. , tlač 63.)
Paška, Pavol, predseda NR SR (2014-11-09):
Pán poslanec Hlina nie je v sále. Pán poslanec Viskupič takisto, stráca poradie. Pán poslanec Mihál, nech sa páči, do rozpravy.
Hrnčiar, Andrej, podpredseda NR SR (2018-06-13):
Nech sa páči, pani poslankyňa Cigániková.
Grendel, Gábor, podpredseda NR SR (2022-10-06):
Štyri faktické poznámky. Nech sa páči ako prvý, pán poslanec Milan Mazurek.
Gibalová, Monika, poslankyňa NR SR (2011-02-08):
Ďakujem pekne, pán predsedajúci. Niekoľko poznámok som si k tomu napísala. Musím povedať, že som v jednom vecnom rozhovore s pánom ministrom Mihálom už raz, mimochodom, komunikovala o tejto veci a myslím, že nepoviem nič, čo nemôžem povedať, že vyjadril sa teda v zmysle skôr zrušiť tie stravné lístky. Ja tento návrh pána poslanca Matoviča považujem len ako prechodný model, a teda len za takýchto podmienok sa z mojej strany dá akceptovať. Som za koncepčné riešenie. Ja mám teraz jednu konkrétnu skúsenosť, s ktorou sa chcem podeliť, že stravovací biznis je veľmi kreatívny. Viem o tom, že napr. firmy, ktoré distribuujú stravovacie lístky, ponúkajú napr. darčekové kupóny v hodnote 40 eur, ktoré zamestnávateľ prenáša do svojho sociálneho fondu, a môj sedliacky zdravý rozum hovorí, že je to superbiznis na to, ako sa zlikvidujú skladové zásoby, napríklad. Toto moje stanovisko, dúfam, že pán poslanec Matovič nebude považovať za lobing. Nerobme zo stravných lístkov „bumažky“, rešpektujme slobodnú vôľu každého človeka, ako si zariadi svoj stravovací program. Prihováram sa do budúcnosti, aby napríklad toto bola špeciálna položka v rámci mzdy. Nech ju dostane zamestnanec v rámci mzdy, našou úlohou nech je zabezpečiť zamestnanie a riadnu mzdu a ostatné nechajme... (Prerušenie vystúpenia časomerom.)
Laššáková, Jana, podpredsedníčka NR SR (2015-04-24):
Pán poslanec Kvasnička, nech sa páči.
P. Paška, predseda NR SR: (2007-12-04):
Panie poslankyne, páni poslanci, pristúpime k hlasovaniu o vládnom návrhu o štátnom rozpočte na rok 2008. Pán spoločný spravodajca, môžeme pristúpiť k hlasovaniu v druhom čítaní o tomto vládnom návrhu?
Blanár, Juraj, poslanec NR SR (2015-06-23):
Pán poslanec, prirodzene, že historický kontext treba brať do úvahy. Ten patrí ku každému národu. A ten určitým spôsobom nás formoval, a preto z tohto je potrebné aj vychádzať. Ja som počúval vaše vystúpenie, ale bolo tam množstvo otázok. Vy kladiete otázky, ale vy ste toho veľmi nenavrhovali. Ja to chápem, lebo vy nemáte exekutívu, vy môžete práve klásť tie otázky. Ale toto je predovšetkým o zodpovednosti. A v tej rôznorodosti Európy je potrebné počúvať všetky názory. A myslím si, že ten názor, ktorý reprezentuje aj vláda Slovenskej republiky, práve odzrkadľuje to vnímanie aj slovenskej spoločnosti. No a malý komentár k tomu, že máme šťastie, že máme len hranicu Schengenu 100-kilometrovú. Viete, ja si myslím, že tie pravidlá, ak sú dané, že tá schengenská hranica má byť nejako chránená, tak má byť chránená všade. Alebo potom sa tvárime, že ona má byť iba tu chránená lepšie a tam menej chránená. I keď beriem špecifiká do úvahy, napríklad to, že predsa len pri tom pobreží to môže byť komplikovanejšie, ale to je rovnako Schengen. A naviac, pán poslanec, musíme brať do úvahy už súčasne existujúcu azylovú politiku, ktorá tu funguje. A to je fakt. Ona funguje aj u nás v našej krajine, funguje v Európskej únii, všetci sme sa na tom zhodli. A toto je potrebné rovnako zohľadniť, lebo v opačnom prípade prinášame nejaký precedens, ktorý môže spôsobiť niečo, čo ani si nevieme predstaviť. Preto treba zodpovednosť, preto je potrebný triezvy prístup a myslím si, že vláda Slovenskej republiky, premiér, minister vnútra, rovnako minister zahraničných vecí a európskych záležitostí veľmi zodpovedne pristupujú k tejto úlohe. Aj táto diskusia, ktorú tu dnes máme, svedčí o tom aj to, čo predniesol pán premiér, svedčí o tom, že je potrebné takto zodpovedne k tomu pristupovať. (Potlesk.)
Glváč, Martin, podpredseda NR SR (2018-10-22):
Ďakujem. S faktickou poznámkou nikto. Končím možnosť prihlásiť sa. Pýtam sa, či sa chce prihlásiť niekto ústne do rozpravy. Nech sa páči. A ešte potom pán poslanec Mizík. Končím možnosť prihlásiť sa.
Pčolinský, Peter, podpredseda NR SR (2023-05-17):
Ďakujem. Jedna faktická pán poslanec Štefan Kuffa.
Brixi, Otto, poslanec NR SR (2012-10-16):
Ďakujem pekne, pani predsedajúca. Vážený pán minister, ctené kolegyne, kolegovia, dovoľte mi, aby som vás v krátkosti informoval o obsahu spoločnej správy k vládnemu návrhu zákona, ktorým sa mení a dopĺňa zákon č. 154/2010 o Európskom zatýkacom rozkaze a ktorým sa mení a dopĺňa zákon č. 549 o uznávaní a výkone rozhodnutí, ktorým sa ukladá trestná sankcia spojená s odňatím slobody v Európskej únii a o zmene a doplnení zákona č. 226 o výkone väzby v znení neskorších predpisov. Národná rada Slovenskej republiky uznesením z 12. septembra roku 2012 č. 178 pridelila vládny návrh zákona týmto výborom: ústavnoprávnemu výboru, Výboru Národnej rady pre obranu a bezpečnosť a Výboru Národnej rady pre ľudské práva a národnostné menšiny. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Vládny návrh zákona odporúčali schváliť: Ústavnoprávny výbor Národnej rady Slovenskej republiky uznesením z 9. októbra 2012, Výbor Národnej rady Slovenskej republiky pre obranu a bezpečnosť uznesením z 2. októbra 2012 a Výbor Národnej rady Slovenskej republiky pre ľudské práva a národnostné menšiny uznesením z 11. októbra 2012 č. 35. Z uznesení výborov Národnej rady Slovenskej republiky pod bodom III tejto správy vyplývajú tri pozmeňujúce a doplňujúce návrhy, ktoré sú uvedené v časti IV spoločnej správy. Gestorský výbor odporúča o pozmeňujúcich a doplňujúcich návrhoch uvedených pod bodom 1, 2 a 3 hlasovať spoločne a tieto návrhy schváliť. Gestorský výbor na základe stanovísk výborov k vládnemu návrhu zákona uvedených pod bodom III tejto správy a stanovísk poslancov gestorského výboru vyjadrených v rozprave podľa § 79 odseku 4 písm. f) rokovacieho poriadku Národnej rady Slovenskej republiky odporúča Národnej rade Slovenskej republiky vládny návrh zákona schváliť v znení schválených pozmeňujúcich a doplňujúcich návrhov uvedených v tejto spoločnej správe. Spoločná správa výborov Národnej rady Slovenskej republiky o prerokovaní vládneho návrhu zákona bola v druhom čítaní schválená uznesením Ústavnoprávneho výboru Národnej rady Slovenskej republiky zo 16. októbra 2012. Týmto uznesením výbor zároveň poveril mňa ako spoločného spravodajcu predložiť návrhy podľa § 81 ods. 2, § 83 ods. 4 a § 84 ods. 2 a ako aj § 86 zákona o rokovacom poriadku Národnej rady Slovenskej republiky. Pani predsedajúca, otvorte, prosím, rozpravu. Ďakujem.
V. Veteška, podpredseda NR SR: (2008-04-03):
Dávam teraz slovo spravodajkyni, ktorú určil navrhnutý gestorský ústavnoprávny výbor, pani poslankyni Laššákovej.
Viskupič, Marián, poslanec NR SR (2020-05-12):
Ďakujem. Zvolám zasadnutie výboru pre financie a rozpočet zajtra 9.00 hod., miestnosť č. 31. Ďakujem.
R. Raši, minister zdravotníctva SR: (2008-09-11):
Návrh zákona v súlade s preberanými právnymi predpismi Európskeho parlamentu a Rady doplňujú a spresňujú ustanovenia, ktoré sa týkajú zdravotníckych pomôcok a individuálne pripravovaných liekov na inovatívnu liečbu. Predloženým návrhom zákona sa harmonizujú ustanovenia voľného a bezpečného pohybu zdravotníckych pomôcok a individuálnej prípravy liekov na inovatívnu liečbu tak, aby podporovali fungovanie vnútorného trhu a aby tak zabezpečovali vysokú úroveň ochrany ľudského zdravia. V súvislosti s prebratými smernicami sa Štátnemu ústavu pre kontrolu liečiv dopĺňajú nové kontrolné činnosti, čím sa sprísňuje dohľad nad zdravotníckymi pomôckami. Návrhom zákona sa dopĺňa zákon č. 217/2003 o podmienkach uvedenia biocídnych výrobkov na trh a o zmene a doplnení niektorých zákonov v znení neskorších predpisov o ustanovenia, ktoré vyplývajú z prebratia Smernice č. 2007/47. Vážený pán predsedajúci, vážené panie poslankyne, vážení páni poslanci, obraciam sa na vás so žiadosťou o podporu predloženého návrhu zákona. Ďakujem.
Žiga, Peter, podpredseda NR SR (2024-06-20):
Vážené pani poslankyne, vážení páni poslanci, budeme pokračovať v rokovaní a pristúpime k hlasovaniu v druhom čítaní o vládnom návrhu zákona o Slovenskej televízii a rozhlase, tlač 278. Dávam slovo spoločnému spravodajcovi z výboru... (Reakcia z pléna.) Ďakujem za upozornenie. Ešte predtým, ako dám slovo spoločnému spravodajcovi, máme tu stanoviská za jednotlivé kluby. Ako prvá pani poslankyňa Zora Jaurová za klub Progresívneho Slovenska. Nech sa páči. (Stanoviská poslaneckých klubov k vládnemu návrhu zákona o Slovenskej televízii a rozhlase a o zmene niektorých zákonov , tlač 278.)
Cséfalvayová, Katarína, poslankyňa NR SR (2016-11-29):
Pán predsedajúci, dajte, prosím, hlasovať o bode 4 pozmeňujúceho návrhu pána poslanca.
B. Zala, poslanec: (2003-07-02):
Ďakujem. (Potlesk.) Z. Martináková, podpredsedníčka NR SR: Pani poslankyňa Dubovská,  faktická poznámka. D. Dubovská, poslankyňa: Ďakujem, pani predsedajúca. Dovoľte mi vyjadriť sa tiež veľmi krátko k predrečníkovi. V prvom rade, ak sa rozpráva o tom, že sa nezačala nejaká celospoločenská diskusia, myslím si, že už dlhé mesiace, ba roky táto diskusia trvá, a ak máme prísť k nejakému naozaj objektívnemu záveru, nemôže byť natoľko spolitizovaná, ako sa stala. Ak chcete naozaj poznať názor verejnosti, nech sa páči, je tu na to inštitút, je tu referendum. Prečo sa pri tejto téme nezaoberáme prípadne možnosťou referenda. Ja osobne si robím svoj prieskum medzi  ľuďmi, s ktorými sa stretávam, a musím vám povedať, že mi to zatiaľ vychádza vyše 90 percent v prospech navrhovaného zákona. Mňa to veľmi mrzí, ale pri všetkej úcte voči životu treba rešpektovať názor väčšiny populácie. A tiež chcem povedať jednu vec. Ak sa ideme zaoberať osudom týchto detí, pomôžme v prvom rade, ak sa rozhodne mamička, ktorá takéto dieťatko privedie na svet, pomôžme práve jej, postarajme sa o ňu v prvom rade. To je to najdôležitejšie. Ďakujem. (Potlesk.) Z. Martináková, podpredsedníčka NR SR: S reakciou pán poslanec Novotný.
Kočiš, Eduard, poslanec NR SR (2021-02-25):
Ďakujem pekne za slovo, pán predsedajúci. Pani kolegynka, povedali ste, že prečo nerobíme tlačovky, prečo neponúkame riešenia, prečo (rečník si odkašľal), pardon, odmietame vakcináciu a máme dať nejaké riešenia. Veď tieto riešenia tuná v pléne Národnej rady Slovenskej republiky neustále dávame, neustále ponúkame, všetky sú hádzané do koša. Ja neviem, čo už naozaj máme urobiť. Tlačovky robí váš úžasný pán premiér. Tlačoviek môže mať stopäťdesiat na deň, jednoducho nedá tam jediné schopné, relevantné riešenie, všetko sú to prázdne frázy, bludy a zo dňa na deň, z hodiny na hodinu mení svoje názory, mení svoje myšlienkové pochody, ale žiaden nápad, žiadna myšlienka tam nie je. Chceli ste tri riešenia, ja vám skúsim dať hneď tri riešenia. Navrhovali sme v pléne Národnej rady Slovenskej republiky, aby sme znížili platy poslancov počas trvania pandemickej situácie a ešte možno aj rok po nej alebo aj do konca volebného obdobia na polovicu. Alibizmus, demagógia, zhádzali ste nás tu, že je to jednoducho niečo zlé. Takto ušetrené peniaze mohli ísť do zdravotníctva, do domovov sociálnych služieb, kde naozaj ich potrebujú aj tí klienti, aj tí zamestnanci. Druhým riešením je kopnúť do zadku tohto trnavského hrdinu a blízkeho okolia a nahradiť ho manažérom, naozajstným manažérom z akéhokoľvek odvetvia, pretože ktorýkoľvek krízový manažér dokáže riadiť krajinu, ako je Slovenská republika, lepšie ako tento čudák, doslova a do písmena čudák. Tretím riešením, otvorme, prosím vás pekne, školy, dovoľme ľuďom podnikať, vytvárať hodnoty, čiže nechajme ich normálne žiť. Nikomu tým neublížime, práve naopak, posilníme to, čo trpí v tejto spoločnosti najviac, a to je psychika ľudí. Ľudia sú zdeptaní a ja sa bojím, že jednoducho môže dôjsť až ku krajným riešeniam, pretože občania Slovenskej republiky nezvládajú túto chaotickú situáciu, ktorá tuná je. Zatvorili sme reštaurácie, zatvorili sme fitká, zatvorili sme kostoly. Ľudia sa tam, prosím vás pekne, naozaj nenakazili a zatvorili sme všetko, čo sme zatvoriť mohli.
Bugár, Béla, podpredseda NR SR (2016-12-08):
Prezentujme sa a hlasujme. (Hlasovanie.) Prítomných 130 poslancov, za 36, proti 37, zdržalo sa 57. Návrh nebol schválený. Budeme hlasovať o bode 57 nášho programu, ktorým je prvé čítanie o návrhu poslancov Kotlebu, Schlosára, Uhríka na vydanie ústavného zákona, ktorým sa mení ústava, tlač 324. Prosím teraz pani poslankyňu Katarínu Macháčkovú, aby hlasovanie uviedla. (Hlasovanie o návrhu poslancov Národnej rady Slovenskej republiky Mariana Kotlebu, Rastislava Schlosára a Milana Uhríka na vydanie ústavného zákona, ktorým sa mení Ústava Slovenskej republiky č. 460/1992 Zb. v znení neskorších predpisov , tlač 324.)
P. Paška, predseda NR SR: (2007-03-21):
Pán poslanec Slafkovský, máte slovo. Nech sa páči.
Grendel, Gábor, podpredseda NR SR (2020-09-29):
Pani poslankyňa, prepáčte, na koľko strán máte ešte ten pozmeňujúci návrh?
Paška, Pavol, predseda NR SR (2012-12-13):
Pán poslanec, vaša reakcia.
B. Bugár, podpredseda NR SR: (2005-06-21):
(Hlasovanie.) Prítomných je 104 poslancov, za 102, zdržali sa 2. (Potlesk.) Konštatujem, že Národná rada vyslovila súhlas s touto zmluvou. Ďakujem pekne aj pánovi ministrovi. Budeme pokračovať v prerušenom rokovaní v druhom čítaní o vládnom návrhu zákona, ktorým sa mení a dopĺňa zákon Národnej rady Slovenskej republiky č. 315/1996 Z. z. o premávke na pozemných komunikáciách v znení neskorších predpisov a o zmene a doplnení niektorých zákonov (tlač 1046). Prosím ministra vnútra pána Palka, aby zaujal miesto určené pre navrhovateľov, takisto aj spravodajcu z výboru pre obranu a bezpečnosť poslanca Ladányiho, aby zaujal miesto určené pre spravodajcov. Pán minister sa hlási o slovo a tým otvára rozpravu, nech sa páči.
Šeliga, Juraj, podpredseda NR SR (2020-09-17):
Dobre, nech sa páči, ďakujem vám. Opäť pán poslanec Svrček sa pýta pána ministra Budaja: „Vážený pán minister, aké konkrétne opatrenia v najbližších mesiacoch navrhujete na riešenie environmentálnej záťaže z bývalej výroby PCB látok v závode Chemko Strážske, kvôli ktorej bola začiatkom tohto roka vyhlásená mimoriadna situácia v Košickom a Prešovskom kraji?“ Pán minister životného prostredia Ján Budaj, nech sa páči.
Šeliga, Juraj, poslanec NR SR (2021-10-26):
Ďakujem pekne. Prosím, pán predseda, aby ste dali hlasovať o tom, že Národná rada prerokuje návrh ústavného zákona v druhom čítaní.
Laššáková, Jana, podpredsedníčka NR SR (2013-01-31):
Na vystúpenie pani podpredsedníčky s faktickou poznámkou pani poslankyňa Tomanová. Nech sa páči, končím možnosť prihlásiť sa s faktickými poznámkami.
Gál, Gábor, minister spravodlivosti SR (2019-10-22):
Ďakujem za slovo, pán podpredseda. Vážené dámy, vážení páni, vážené pani poslankyne, vážení páni poslanci, predkladám v druhom čítaní na rokovanie Národnej rady Slovenskej republiky návrh zákona, ktorým sa mení a dopĺňa zákon č. 385/2000 o sudcoch a prísediacich. Ide o to, aby sme inštitút justičných čakateľov, ktorý máme dnes v správnom poriadku, sprecizovali, stransparentnili, sfunkčnili. Zo súdov nám avizujú silné ročníky, ktoré o pár rokov idú do, ak majú nárok na starobný dôchodok, že túto šancu využijú, že pôjdu do starobného dôchodku. Vypadne nám zo súdu 150 – 200 sudcov. Na druhej strane výberové konania na kandidátov na sudcov vyberáme stále ťažšie a ťažšie. Ja sa stále teším z toho, že to neni nábor, ale výber, čiže len 20 % kandidátov je úspešných, nejde tým výberovým komisiám o to, aby naplnili tie zásobníky s vhodnými kandidátmi alebo kandidátmi hocakými, ale kvalitnými ľuďmi. Ale proste tá množina, odkiaľ by sme vedeli nabrať v blízkej alebo troška v strednej budúcnosti kvalitných uchádzačov o post sudcu, je hraničná a hraničná predovšetkým z radov vyšších súdnych úradníkov. Stále chceme pritom zachovať možnosť prihlásiť sa na súdy ľuďom z externého prostredia, čiže mimo súdu, ale aj tu vidíme, že ten záujem z roka na rok klesá. Tešíme sa z niekoľkých fakt dobrých sudcov, ktorí predtým pôsobili v civilnej oblasti, boli advokátmi, ale aj ten záujem o prácu v súdnictve nie je až taký veľký, aby sme videli tú množinu, že aha, keď nám odíde zo systému 150 – 200 sudcov, tak ich vieme nahradiť kvalitnými uchádzačmi. Na druhej strane tu máme inštitút, ktorý po znovuzavedení ministerstvom spravodlivosti, moji predchodcovia dali 16 miest na jednotlivé súdy a už vidíme na justičných skúškach, vidíme na výberových konaniach, že títo naši justiční čakatelia sa osvedčujú. Jediný problém, ktorý aj ja vidím pri inštitúcii justičného čakateľa, je to, že boli tu náznaky klientelizmu, rodinkárstva, netransparentného hodnotenia práce justičných čakateľov a bolo to pod takým rúškom, my že nevideli sme na tieto procesy, tak presne využiť ten správny a dobrý inštitút justičného čakateľa, spojiť s tým, ako vyberáme teraz sudcov. Čiže cez výberká, cez transparentné konanie, cez preskúšanie a zachováme všetky ďalšie vymoženosti, ktoré už tento systém v rámci transparentnosti a odstránenia klientelizmu, rodinkárstva má. Čiže pri, ako to máme hromadné výberká pri sudcoch, to bude aj teraz práve týmto, touto novelou zavedené aj na justičných čakateľov s tým, aby neboli tu pochybnosti o tom, že ako sa ten dotyčný na justičného čakateľa, na post justičného čakateľa dostal. Na druhej strane to, že niekto je justičným čakateľom, ešte nemá vyárendované miesto na súde. Čiže musí prejsť justičnými skúškami a musí prejsť potom aj výberovým konaním. To je všetko, čo by som chcel k tomuto zákonu v úvodnom slove povedať. Ďakujem pekne za pozornosť.
Sopko, Miroslav, poslanec NR SR (2017-06-15):
Vážená pani predsedajúca, ctené pani poslankyne, vážení páni poslanci, dovoľte mi najprv krátko v úvodnom slove predstaviť tento návrh zákona, ku ktorému sa potom podrobnejšie vyjadrím v rozprave, kde sa hlásim ako prvý. Návrh zákona, ktorým sa mení a dopĺňa zákon č. 596/2003 Z. z. o štátnej správe v školstve a školskej samospráve a o zmene a doplnení niektorých ďalších zákonov v znení neskorších predpisov sa týka podľa mňa pálčivej problematiky odbúravania byrokracie v našich školách. Má dva hlavné ciele. Prvým je povinné zavedenie výlučne elektronickej formy podávania štatistických výkazov škôl a školským zariadením. A tým druhým je odbremenenie škôl od duplicitnej byrokracie, a to v prípade, že škola, ak poskytne údaje do informačného systému verejnej správy, nebude už povinná opakovane ich zasielať ostatným orgánom verejnej správy. Od tohto návrhu zákona sa očakáva najmä pozitívny vplyv na rozpočet verejnej správy. V dôsledku zjednodušenia administratívy pre vyučujúcich možno očakávať ich väčšiu koncentráciu na vyučovací proces, čo už v dlhodobejšom horizonte môže pozitívne sa odraziť v oblasti sociálnych vplyvov, najmä v oblasti sociálnej inklúzie či dokonca aj v zamestnanosti. Návrh zákona má pozitívny vplyv na informatizáciu spoločnosti a naozaj v nepatrnej miere môže v dôsledku zníženia potreby listovej formy výkazov mať pozitívny vplyv aj na životné prostredie. Zatiaľ toľko, ďakujem.
I. Šimko, minister vnútra SR: (2001-10-19):
Inak chcem len poďakovať za pripomienky a požiadať vás, vážené panie poslankyne a páni poslanci, o podporu tohto návrhu. Ďakujem. I. Presperín, podpredseda NR SR: Ďakujem. Pán spravodajca, chcete sa vyjadriť? Áno. Nech sa páči. P. Kanis, poslanec: Vážený pán predsedajúci, odporúčam v súlade s § 73 ods. 3 zákona č. 350/1996 Z. z. o rokovacom poriadku Národnej rady Slovenskej republiky prijať uznesenie, aby Národná rada prijala návrh, že ho prerokuje v druhom čítaní. I. Presperín, podpredseda NR SR: Ďakujem pekne. Páni poslanci, hlasovať o návrhoch a aj o tomto zákone budeme neskôr. Prerušujem rokovanie o tomto bode programu. Nech sa páči, pán minister, chceli ste niečo? (Reakcia ministra.) P. Kanis, poslanec: Ja by som ešte, pán podpredseda, kvôli záznamu, aj keď nie je možné, samozrejme, hlasovať, predsa len prečítal aj vzhľadom na pripomienku, ktorá tu bola, že druhé hlasovanie bude potom v súlade s § 74 ods. 1 a 2 zákona č. 350/1996 Z. z. o rokovacom poriadku Národnej rady Slovenskej republiky a rozhodnutím predsedu Národnej rady Slovenskej republiky, odporúčam prijať rozhodnutie o pridelení uvedeného návrhu týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre verejnú správu, Výboru Národnej rady Slovenskej republiky pre zdravotníctvo, Výboru Národnej rady Slovenskej republiky pre obranu a bezpečnosť ako gestorskému výboru, ďalej Zahraničnému výboru Národnej rady Slovenskej republiky a Výboru Národnej rady Slovenskej republiky pre ľudské práva a národnosti. Odporúčam tento materiál prerokovať v druhom čítaní vo výboroch do 22. novembra 2001 a v gestorskom výbore do 23. novembra 2001. Kvôli záznamu, pán podpredseda. I. Presperín, podpredseda NR SR: Ďakujem pekne, pán spravodajca. Prerušujem rokovanie o tomto návrhu zákona. O slovo požiadal pán minister Šimko.
P. Hrušovský, predseda NR SR: (2004-05-11):
Otváram rozpravu o tomto bode programu. Do rozpravy sa ústne prihlásili páni poslanci Paška, Džupa, Soboňa. Ďalšie prihlášky do rozpravy nie sú, preto končím možnosť prihlásiť sa. Nech sa páči, pán poslanec Paška.
Hort, Milan, podpredseda NR SR (2010-08-05):
Ďalej s faktickou poznámkou vystúpi pán poslanec Marián Saloň, nech sa páči.
Hort, Milan, podpredseda NR SR (2010-12-07):
Pán kolega, niečo chcem povedať teraz ja, ak dovolíte, aj vám, kolegovia. Nikto z nás, kto vedie túto schôdzu pri rozpočte, nikoho nezastavoval, ani vtedy, keď naozaj to nebolo o rozpočte na rok 2011, resp. o rozpočte na roky 2011 až 2013, ale, pán kolega, druhýkrát ale aj poprosím nás, aby sme tieto veci nezmiešavali naozaj s tým, čo je rozpočet, ale pretože som dával možnosť všetkým sa vyjadrovať podľa vlastného vedomia a svedomia, tak som ani vás neprerušil. Nech sa páči.
Jurinová, Erika, podpredsedníčka NR SR (2012-09-26):
Ďakujem pekne. Pán spravodajca, chcete sa vyjadriť? (Reakcia spravodajcu.) Ďakujem. Prerušujem rokovanie o tomto bode programu. Budeme pokračovať prvým čítaním o návrhu poslankyne Národnej rady Slovenskej republiky Jany Žitňanskej na vydanie zákona, ktorým sa mení a dopĺňa zákon č. 343/2007 Z. z. o podmienkach evidencie, verejného šírenia a uchovávania audiovizuálnych diel, multimediálnych diel a zvukových záznamov, umeleckých výkonov a o zmene a doplnení niektorých zákonov (audiovizuálny zákon) v znení neskorších predpisov . Tlač má číslo 181, návrh na jeho pridelenie na prerokovanie výborom je v rozhodnutí č. 166. Nech sa páči, pani navrhovateľka.
Kollár, Boris, predseda NR SR (2021-06-17):
Prosím, prezentujme sa a hlasujeme. (Hlasovanie.) Prítomných 123 poslancov, za 106, proti 13, zdržali sa 4. Konštatujem, že Národná rada schválila navrhnuté uznesenie. Pristúpime k hlasovaniu o návrhu uznesenia k návrhu strategických zámerov činnosti Sociálnej poisťovne na obdobie rokov 2021 – 2026 (tlač 486). Dávam slovo členke výboru pre sociálne veci pani poslankyni Lucii Drábikovej, aby hlasovanie uviedla. Najskôr budeme hlasovať o doplňujúcom návrhu, ktorý v rozprave podal pán poslanec Ľubomír Vážny.
Glück, Richard, poslanec NR SR (2024-06-13):
Ďakujem pekne, pán predsedajúci. Pán poslanec Hargaš, na začiatok mi, prosím, dovoľte sa vám ospravedlniť, že som sa začal smiať, nepatrí to do sály, úprimne sa ospravedlňujem, len ma v kontexte vášho vystúpenia trošku pobavilo to vaše opisovanie toho skutkového, podľa vás skutkového stavu, že tu sú teraz politické čistky za tejto vlády a že nikdy v živote také nič nebolo. Prosím vás pekne, pán kolega, za koho vlády bol prijatý zákon, ktorý zmenil zákon o štátnej službe takým spôsobom, že je možné bez udania dôvodu odvolať akéhokoľvek vedúceho pracovníka v štátnej správe aj v polícii? Kto robil politické čistky? My, alebo vy? Veď to bolo za vašej vlády, kedy bolo vymenené komplet celé osadenstvo naprieč celou Slovenskou republikou. Ja mám pocit, že ešte aj upratovačky museli skončiť, lebo to boli zlé smeráčky. Tak o čom teraz hovoríme? Veď majme, prosím vás pekne, na to rovnaký meter. Vy si zmeníte zákon tak, aby ste mohli kohokoľvek vyhodiť, kto vám nevyhovuje, a my sme teraz zlí. Ďalej ste niečo spomínali o Súdnej rade. Opäť, vaša vláda to bola, ktorá zmenila zákon tak, že je možné odvolať kohokoľvek a ktoréhokoľvek člena Súdnej rady bez udania dôvodu. Navyše je tu rozhodnutie Ústavného súdu, ktoré odobrilo postup pri odvolávaní Mazáka a spol. Tak o čom, čo nám tu vyčítate? Tomu ja nerozumiem. A hovoriť o profesionálnej štátnej službe, keď ste zmenili zákon tak, že nie je profesionálna, že je možné odvolať hocikoho? Prečo ste prijali ten zákon? A ku konsolidácii. Áno, my musíme konsolidovať, pretože za posledné tri a pol roka bolo zobratých do služobných pomerov stovky ľudí, ktorí tam v živote nerobili, a to nehovorím o nadužívaní dohodárov. Viete, koľko bolo dohodárov naprieč celým ministerstiev? Tak o čom sa tu bavíme?
Jurinová, Erika, podpredsedníčka NR SR (2015-06-25):
Ďakujem, pán navrhovateľ. Dávam slovo spravodajcovi, ktorého určil navrhnutý gestorský výbor pre kultúru a médiá, poslancovi Mariánovi Kvasničkovi.
Maďarič, Marek, minister kultúry SR (2015-09-23):
Ďakujem, pán podpredseda. (Prerušenie vystúpenia predsedajúcim.)
Hrnko, Anton, poslanec NR SR (2016-09-14):
Ďakujem.
Zmajkovičová, Renáta, podpredsedníčka NR SR (2013-12-18):
S faktickými poznámkami dvaja poslanci, traja. Uzatváram možnosť prihlásiť sa s faktickou poznámkou. Pán poslanec Viskupič.
Pellegrini, Peter, predseda NR SR (2015-12-11):
Pýtam sa pána spravodajcu, či chce zaujať... Nech sa páči, máte slovo, pán spravodajca.
Nicholsonová, Lucia, poslankyňa NR SR (2014-05-28):
Ďakujem veľmi pekne. Ďakujem veľmi pekne splnomocnencovi a poslancovi za ten príspevok do diskusie. Veľmi sa teším, že si tam spomenul niekoľko vecí. Ja sa potom v tej mojej reči k tomu ešte vrátim. Som hrozne rada, že si spomenul kontajnerové škôlky, že koľko stoja, aké je veľmi nenáročné ich vlastne postaviť. Som veľmi rada, že si hovoril, že sú krajiny, ktoré sa dali presne na takúto cestu. To znamená, že niektorým deťom pridali túto povinnosť absolvovať predškolskú výchovu, pretože si musíme uvedomiť, že máme deti zo sociálne znevýhodneného prostredia definované v školskom zákone a oni už dnes majú isté benefity nad rámec toho, čo dostávajú iné deti a je to tak správne a preto si myslím, že ja by som to ani nenazývala, že povinnosťou akože v tom negatívnom slova zmysle. Lebo veľmi dobre vieme, že my to nerobíme proti nim toto opatrenie, ale to opatrenie robíme pre nich. Takže je to na margo aj toho, čo hovoril pán poslanec Osuský. A ešte veľmi dôležitá vec, ktorú si spomenul. My si fakt musíme uvedomiť, že jedného dňa to budú tie deti z tých rómskych osád, ktoré tu budú držať ako ekonomiku, ktoré budú napríklad držať dôchodkový systém. Ten dôchodkový systém máme solidárny a my tu nebudeme mať tú armádu tých produktívnych ľudí, ktorí budú robiť na tých, ktorí už nie sú produktívni, pretože majorite sa deti nerodia a tie ktoré sa rodia, odchádzajú von. Takže jediný v končenom dôsledku, na koho sa budeme môcť spoľahnúť, to sú tie deti z tých rómskych osád a preto treba urobiť naozaj, že racionálne opatrenie, aby sme ich pritiahli do tých škôl, aby boli schopné zvládať ten náš vzdelávací systém, ktoré jednoducho momentálne nie sú schopné zvládať. A ďalšia vec, keď rozpustíme nulté ročníky, ktoré priznajme si Peter, že sú o ničom, tak ako je to dnes nastavené, je to o ničom, rozpustime ich a dajme tie peniaze do tých kontajnerových škôlok. Ďakujem.
Hrušovský, Pavol, podpredseda NR SR (2010-10-13):
Páni poslanci, hlasujeme o návrhu, ktorým rozhodneme o pridelení návrhu zákona na prerokovanie výborom, určení gestorského výboru a lehôt, v ktorom majú výbory návrh prerokovať. (Hlasovanie.) 139 prítomných, 76 za návrh, 2 proti, 61 sa zdržalo. Návrh sme schválili. Poprosím pána poslanca Kollára, predsedu výboru pre financie a rozpočet, aby z poverenia výboru predložil Národnej rade návrhy k prerokúvanému vládnemu návrhu zákona, ktorým sa mení a dopĺňa zákon Národnej rady Slovenskej republiky č. 118/1996 Z. z. o ochrane vkladov a o zmene a doplnení niektorých zákonov v znení neskorších predpisov a o zmene a doplnení niektorých zákonov . Nech sa páči, pán predseda, máte slovo.
Glváč, Martin, podpredseda NR SR (2016-06-14):
Ďakujem. Pýtam sa, či sa niekto chce prihlásiť do rozpravy ústne. Ukončujem možnosť sa prihlásiť do rozpravy. Prihlásil sa jediný pán poslanec, pán poslanec Dostál. Nech sa páči. Poprosím vás o kľud v sále.
Grendel, Gábor, podpredseda NR SR (2022-04-27):
S reakciou na faktické poznámky pán poslanec Baška.
Lipšic, Daniel, poslanec NR SR (2015-05-20):
Sme to všetci počuli. (Reakcie z pléna.) To je moje hodnotenie? (Reakcie z pléna.)